title: 2014/835/UE: Decizia Consiliului din 27 noiembrie 2014 privind încheierea Acordului dintre Uniunea Europeană și Republica Islanda și Regatul Norvegiei privind procedura de predare între statele membre ale Uniunii Europene și Islanda și Norvegia

text:
               28.11.2014

               RO

               Jurnalul Oficial al Uniunii Europene

               L 343/1

         DECIZIA CONSILIULUI
   din 27 noiembrie 2014
   privind încheierea Acordului dintre Uniunea Europeană și Republica Islanda și Regatul Norvegiei privind procedura de predare între statele membre ale Uniunii Europene și Islanda și Norvegia

      (2014/835/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 82 alineatul (1) litera (d) coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               La 10 iulie 2001, Consiliul a autorizat Președinția, asistată de Comisie, să negocieze acorduri cu Norvegia și Islanda privind cooperarea judiciară în materie penală pe baza articolelor 24 și 38 din Tratatul privind Uniunea Europeană. Această autorizare a fost modificată prin Decizia Consiliului din 19 decembrie 2002. Președinția, asistată de Comisie, a negociat un acord privind procedura de predare între statele membre ale Uniunii Europene și Islanda și Norvegia.

               (2)

               În conformitate cu Decizia 2006/697/CE a Consiliului (2), Acordul dintre Uniunea Europeană și Republica Islanda și Regatul Norvegiei privind procedura de predare între statele membre ale Uniunii Europene și Islanda și Norvegia (denumit în continuare „acordul”) a fost semnat la 28 iunie 2006, sub rezerva încheierii acestuia.

               (3)

               Până în prezent, acordul nu a fost încheiat. Odată cu intrarea în vigoare a Tratatului de la Lisabona la 1 decembrie 2009, procedurile de urmat de către Uniune în vederea încheierii acordului sunt reglementate de articolul 218 din Tratatul privind funcționarea Uniunii Europene.

               (4)

               Acordul ar trebui aprobat.

               (5)

               În conformitate cu articolul 3 din Protocolul privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, aceste state membre și-au notificat intenția de a participa la adoptarea și aplicarea prezentei decizii.

               (6)

               În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale,

         ADOPTĂ PREZENTA DECIZIE:
   Articolul 1
   Acordul dintre Uniunea Europeană și Republica Islanda și Regatul Norvegiei privind procedura de predare între statele membre ale Uniunii Europene și Islanda și Norvegia (3) se aprobă prin prezenta decizie în numele Uniunii.
   Articolul 2
   Președintele Consiliului este autorizat prin prezenta decizie să desemneze persoana (persoanele) împuternicită (împuternicite) să efectueze, în numele Uniunii, notificarea prevăzută la articolul 38 alineatul (1) din acord prin care Uniunea își asumă obligații (4).
   Articolul 3
   Prezenta decizie intră în vigoare la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 27 noiembrie 2014.

            Pentru Consiliu

            Președintele

         A. GIACOMELLI

      (1)  JO C 51 E, 22.2.2013, p. 170.

      (2)  Decizia 2006/697/CE a Consiliului din 27 iunie 2006 privind semnarea Acordului dintre Uniunea Europeană și Republica Islanda și Ragatul Norvegiei privind procedura de predare între statele membre ale Uniunii Europene și Islanda și Norvegia (JO L 292, 21.10.2006, p. 1).

      (3)  JO L 292, 21.10.2006, p. 2.

      (4)  Data intrării în vigoare a acordului se publică în Jurnalul Oficial al Uniunii Europene de către Secretariatul General al Consiliului.


title: 2014/315/Euratom: Decizia Consiliului din 22 octombrie 2013 de aprobare a încheierii de către Comisia Europeană, în numele Comunității Europene a Energiei Atomice, a protocolului la Acordul de stabilizare și de asociere între Comunitățile Europene și statele membre ale acestora, pe de o parte, și Republica Muntenegru, pe de altă parte, pentru a ține seama de aderarea Republicii Croația la Uniunea Europeană

text:
               4.6.2014

               RO

               Jurnalul Oficial al Uniunii Europene

               L 165/1

         DECIZIA CONSILIULUI
   din 22 octombrie 2013
   de aprobare a încheierii de către Comisia Europeană, în numele Comunității Europene a Energiei Atomice, a protocolului la Acordul de stabilizare și de asociere între Comunitățile Europene și statele membre ale acestora, pe de o parte, și Republica Muntenegru, pe de altă parte, pentru a ține seama de aderarea Republicii Croația la Uniunea Europeană

      (2014/315/Euratom)

   CONSILIUL UNIUNII EUROPENE,
   având în vedere Tratatul de instituire a Comunității Europene a Energiei Atomice, în special articolul 101 al doilea paragraf,
   având în vedere recomandarea Comisiei Europene,
   întrucât:

               (1)

               La 24 septembrie 2012, Consiliul a autorizat Comisia să deschidă negocieri cu Muntenegru în vederea încheierii unui protocol la Acordul de stabilizare și de asociere între Comunitățile Europene și statele membre ale acestora, pe de o parte, și Republica Muntenegru, pe de altă parte, pentru a ține seama de aderarea Republicii Croația la Uniunea Europeană („protocolul”).

               (2)

               Negocierile au fost încheiate cu succes prin parafarea protocolului la 16 mai 2013.

               (3)

               Încheierea, de către Comisie, a protocolului ar trebui să fie aprobată în ceea ce privește chestiunile care țin de competența Comunității Europene a Energiei Atomice.

               (4)

               Semnarea și încheierea protocolului fac obiectul unei proceduri separate în ceea ce privește chestiunile care țin de competența Uniunii și a statelor sale membre,

         ADOPTĂ PREZENTA DECIZIE:
   Articol unic
   Se aprobă încheierea de către Comisia Europeană, în numele Comunității Europene a Energiei Atomice, a protocolului la Acordul de stabilizare și de asociere între Comunitățile Europene și statele membre ale acestora, pe de o parte, și Republica Muntenegru, pe de altă parte, pentru a ține seama de aderarea Republicii Croația la Uniunea Europeană.
   Textul protocolului se atașează la decizia de semnare.

      Adoptată la Luxemburg, 22 octombrie 2013.

            Pentru Consiliu

            Președintele

         L. LINKEVIČIUS


title: Decizia Biroului Parlamentului European din 23 martie 2011 de modificare a normelor de aplicare a Statutului deputaților în Parlamentul European

text:
               25.3.2011

               RO

               Jurnalul Oficial al Uniunii Europene

               C 93/2

         DECIZIA BIROULUI PARLAMENTULUI EUROPEAN
   din 23 martie 2011
   de modificare a normelor de aplicare a Statutului deputaților în Parlamentul European
   2011/C 93/03
   BIROUL PARLAMENTULUI EUROPEAN,
   având în vedere Tratatul privind funcționarea Uniunii Europene, în special articolul 223 alineatul (2),
   având în vedere Statutul deputaților în Parlamentul European (1),
   având în vedere articolele 8 și 23 din Regulamentul de procedură al Parlamentului European,
   întrucât:

               (1)

               Deputații și foștii deputați care beneficiază de indemnizația tranzitorie sau de pensie au dreptul la rambursarea cheltuielilor medicale, printre altele, ale copiilor aflați în întreținerea lor până la vârsta de 21 de ani sau cel mult până la vârsta de 25 de ani, dacă aceștia urmează o formă de învățământ sau de pregătire profesională cu frecvență. În cazul copiilor aflați în întreținere care suferă de o boală gravă sau de o infirmitate ce îi împiedică să se întrețină, ar fi oportun ca rambursarea să se efectueze fără limită de vârstă.

               (2)

               Deputații pot beneficia de rambursarea cheltuielilor suportate pe parcursul deplasărilor suplimentare, adică al deplasărilor în cadrul exercitării funcției lor în afara teritoriului statului membru în care au fost aleși, în anumite condiții. Ar fi oportun ca deputații să poată combina o deplasare suplimentară cu activități neoficiale secundare, fără mărirea cuantumului cheltuielilor de deplasare și ședere care trebuie rambursate.

               (3)

               Dacă deputații iau parte la o activitate oficială în afara teritoriului Uniunii Europene, aceștia beneficiază, în situații excepționale justificate în mod corespunzător, de rambursarea cheltuielilor de ședere efectuate în limite rezonabile în timpul călătoriei, cu excepția cheltuielilor suportate în statul membru în care aceștia au fost aleși. Totuși, dat fiind faptul că aceste cheltuieli fac parte integrantă din costurile de deplasare rezultate în urma călătoriei oficiale, nu pare oportună deducerea lor din suma ce urmează a fi rambursată pentru cheltuielile de ședere efectuate în limite rezonabile în timpul călătoriei.

               (4)

               Prin Bugetul rectificativ nr. 1 al Uniunii Europene pentru exercițiul financiar 2010 (2), indemnizația de asistență parlamentară a fost majorată cu 1 500 EUR pentru a ține seama de creșterea volumului de lucru al deputaților în urma intrării în vigoare a Tratatului de la Lisabona. Normele de aplicare a Statutului deputaților în Parlamentul European (3) („normele de aplicare”) au fost modificate în consecință prin decizia Biroului din 11 și 23 noiembrie 2009, 14 decembrie 2009, 19 aprilie 2010 și 5 iulie 2010 (4). Din același motiv, o a doua majorare de 1 500 EUR a fost inclusă în bugetul general al Uniunii Europene pentru exercițiul financiar 2011. Totuși, aceasta a fost înscrisă în rezervă prin Rezoluția Parlamentului din 20 octombrie 2010 referitoare la poziția Consiliului privind proiectul de buget general al Uniunii Europene pentru exercițiul financiar 2011 – toate secțiunile (5). La reuniunea sa din 3 martie 2011, Comisia pentru bugete a decis ca a doua majorare să fie eliberată din rezervă. La reuniunea sa din 7 martie 2011, Biroul a luat act de decizia respectivă și a aprobat propunerea ca normele de aplicare să fie modificate în mod corespunzător,

         ADOPTĂ PREZENTA DECIZIE:
   Articolul 1
   Normele de aplicare se modifică după cum urmează:

               1.

               La articolul 3 alineatul (1), litera (a) se înlocuiește cu următorul text:

                           „(a)

                           deputații și foștii deputați care beneficiază de indemnizația tranzitorie prevăzută la articolul 13 din statut sau de pensie în temeiul articolelor 14 și 15 din statut, în ceea ce privește cheltuielile proprii, precum și cele efectuate:

                                       (i)

                                       de soții sau partenerii stabili necăsătoriți, astfel cum sunt definiți la articolul 58 alineatul (2); și

                                       (ii)

                                       de copiii aflați în întreținerea lor, astfel cum sunt definiți la articolul 58 alineatul (3), până la vârsta de 21 de ani sau cel mult până la vârsta de 25 de ani, dacă urmează o formă de învățământ sau de pregătire profesională cu frecvență, sau fără limită de vârstă, dacă suferă de o boală gravă sau infirmitate care îi împiedică să se întrețină,

                                 cu condiția ca soții, partenerii stabili necăsătoriți și copiii aflați în întreținere să nu poată beneficia de prestații de aceeași natură și de același nivel de care beneficiază deputații sau foștii deputați în temeiul oricăror alte dispoziții legale sau regulamentare;”.

               2.

               La articolul 14, litera (a) se înlocuiește cu următorul text:

                           „(a)

                           în cazurile prevăzute la articolul 10 alineatul (1) litera (b): invitația sau programul evenimentului la care deputatul a asistat sau alte documente care dovedesc faptul că respectiva deplasare a fost efectuată în cadrul exercitării mandatului deputaților sau, în cazul prevăzut la articolul 22 alineatul (2a), declarația deputatului conform căreia deplasarea a fost efectuată în cadrul exercitării mandatului;”.

               3.

               La articolul 22 se modifică după cum urmează:

                           (a)

                           alineatul (2b) se înlocuiește cu următorul text:
                           „(2b)   Solicitările de rambursare a deplasărilor efectuate pentru a participa la o activitate la invitația unui deputat sau a unui grup politic din Parlamentul European sunt însoțite, de asemenea, de documente justificative, care dovedesc că deplasarea a fost efectuată în cadrul exercitării mandatului de deputat.”;

                           (b)

                           se inserează următoarele alineate:
                           „(2d)   Deputații pot combina o deplasare suplimentară cu activități neoficiale secundare, fără mărirea cuantumului cheltuielilor de deplasare și ședere care trebuie rambursate.
                           (2e)   Activitățile care fac obiectul unei deplasări suplimentare nu dau dreptul la o altă formă de rambursare, publică sau privată, a cheltuielilor suportate.”

               4.

               La articolul 24 alineatul (3), litera (c) se înlocuiește cu următorul text:

                           „(c)

                           în situații excepționale justificate în mod corespunzător, rambursarea cheltuielilor de ședere efectuate în limite rezonabile în timpul călătoriei.”

               5.

               La articolul 33, alineatul (4) se înlocuiește cu următorul text:
               „(4)   Cuantumul maxim al costurilor lunare legate de colaboratorii personali menționați la articolul 34 este de 18 189 EUR. Începând cu 1 mai 2010, acest cuantum este de 19 689 EUR. Începând cu 1 iulie 2010, acest cuantum este de 19 709 EUR. Începând cu 1 ianuarie 2011, acest cuantum este de 21 209 EUR.”

         Articolul 2
   (1)   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   (2)   Prezenta decizie se aplică din aceeași zi, cu excepția articolului 1 alineatul (5), care se aplică începând cu 14 iulie 2009.

      (1)  Decizia 2005/684/CE, Euratom a Parlamentului European din 28 septembrie 2005 de adoptare a Statutului deputaților în Parlamentul European (JO L 262, 7.10.2005, p. 1).

      (2)  JO L 183, 16.7.2010, p. 1.

      (3)  Decizia Biroului Parlamentului European din 19 mai și 9 iulie 2008 privind normele de aplicare a Statutului deputaților în Parlamentul European (JO C 159, 13.7.2009, p. 1).

      (4)  JO C 180, 6.7.2010, p. 1.

      (5)  Texte adoptate, P7_TA-(2010)0372.


title: Decizia (Euratom) 2015/2228 a Consiliului din 10 noiembrie 2015 de aprobare a încheierii, de către Comisia Europeană, a modificărilor la protocoalele 1 și 2 la Acordul dintre Republica Franceză, Comunitatea Europeană a Energiei Atomice și Agenția Internațională a Energiei Atomice privind aplicarea garanțiilor în legătură cu Tratatul privind interzicerea armelor nucleare în America Latină și Marea Caraibilor

text:
               3.12.2015

               RO

               Jurnalul Oficial al Uniunii Europene

               L 317/11

         DECIZIA (Euratom) 2015/2228 A CONSILIULUI
   din 10 noiembrie 2015
   de aprobare a încheierii, de către Comisia Europeană, a modificărilor la protocoalele 1 și 2 la Acordul dintre Republica Franceză, Comunitatea Europeană a Energiei Atomice și Agenția Internațională a Energiei Atomice privind aplicarea garanțiilor în legătură cu Tratatul privind interzicerea armelor nucleare în America Latină și Marea Caraibilor
   CONSILIUL UNIUNII EUROPENE,
   având în vedere Tratatul de instituire a Comunității Europene a Energiei Atomice, în special articolul 101 al doilea paragraf,
   având în vederea recomandarea Comisiei Europene,
   întrucât:

               (1)

               Comisia a negociat, în conformitate cu directivele Consiliului adoptate prin Decizia Consiliului din 22 aprilie 2013, modificările la protocoalele 1 și 2 la Acordul dintre Republica Franceză, Comunitatea Europeană a Energiei Atomice și Agenția Internațională a Energiei Atomice privind aplicarea garanțiilor în legătură cu Tratatul privind interzicerea armelor nucleare în America Latină și Marea Caraibilor, (denumite în continuare „modificările la protocoalele 1 și 2”).

               (2)

               Ar trebui aprobată încheierea de către Comisia Europeană a modificărilor la protocoalele 1 și 2,

         ADOPTĂ PREZENTA DECIZIE:
   Articolul 1
   Se aprobă încheierea de către Comisia Europeană a modificărilor la protocoalele 1 și 2 la Acordul dintre Republica Franceză, Comunitatea Europeană a Energiei Atomice și Agenția Internațională a Energiei Atomice privind aplicarea garanțiilor în legătură cu Tratatul privind interzicerea armelor nucleare în America Latină și Marea Caraibilor.
   Textul modificărilor la protocoalele 1 și 2 este atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 10 noiembrie 2015.

            Pentru Consiliu

            Președintele

         P. GRAMEGNA

      ANEXĂ

                  I.

                  Paragraful I din protocolul 1 la Acordul dintre Republica Franceză, Comunitatea Europeană a Energiei Atomice și Agenția Internațională a Energiei Atomice privind aplicarea garanțiilor în legătură cu Tratatul privind interzicerea armelor nucleare în America Latină și Marea Caraibilor (denumit în continuare „acordul de garanții”) se înlocuiește cu următorul text:

                              „I.

                                          (A)

                                          Atât timp cât

                                                      (1)

                                                      teritoriile franceze care intră sub incidența protocolului I dispun, în scopul desfășurării unor activități nucleare pașnice, de material nuclear în cantități care depășesc limitele stabilite, pentru tipul de material în cauză, la articolul 35 din Acordul dintre Franța, Comunitate și Agenție privind aplicarea garanțiilor în legătură cu Tratatul privind interzicerea armelor nucleare în America Latină și în Marea Caraibilor (denumit în continuare «acordul») sau

                                                      (2)

                                                      a fost luată decizia de a se construi sau de a se autoriza construirea unei instalații, astfel cum este definită la «Definiții», pe teritoriile franceze care intră sub incidența protocolului I,
                                                      punerea în aplicare a dispozițiilor din partea II a acordului se suspendă, cu excepția articolelor 31-37, 39, 47, 48, 58, 60, 66, 67, 69, 71-75, 81, 83-89, 93 și 94.

                                          (B)

                                          Informațiile care trebuie raportate în temeiul articolului 32 literele (a) și (b) din acord pot fi grupate și prezentate într-un raport anual; în mod similar, dacă este cazul, se prezintă un raport anual cu privire la importul și exportul materialului nuclear descris la articolul 32 litera (c).

                                          (C)

                                          Pentru a permite încheierea la timp a înțelegerilor subsidiare prevăzute la articolul 37 din acord, Comunitatea:

                                                      (1)

                                                      notifică Agenției, cu suficient timp înainte, faptul că teritoriile franceze care intră sub incidența protocolului I dispun de material nuclear pentru activități nucleare pașnice în cantități care depășesc limitele menționate în secțiunea (A); sau

                                                      (2)

                                                      notifică Agenția de îndată ce este luată decizia de a se construi sau de a se autoriza construirea unei instalații pe teritoriile franceze care intră sub incidența protocolului I,
                                                      în funcție de care dintre aceste evenimente survine mai întâi. În momentul respectiv, se stabilesc de comun acord, după caz, între Franța, Comunitate și Agenție, proceduri pentru cooperarea în vederea aplicării garanțiilor prevăzute în temeiul acordului.”

                  II.

                  Paragraful I din protocolul 2 la acordul de garanții se înlocuiește cu următorul text:

                              „I.

                              În momentul în care Comunitatea notifică Agenției, în conformitate cu secțiunea 1 (C) din protocolul 1 la prezentul acord, faptul că, pe teritoriile franceze care intră sub incidența protocolului I, există material nuclear pentru activități nucleare pașnice în cantități care depășesc limitele menționate în secțiunea 1 (A) (1) din protocolul 1 la prezentul acord sau faptul că s-a luat decizia de a se construi sau de a se autoriza construirea unei instalații, astfel cum este definită la «Definiții», pe teritoriile franceze care intră sub incidența protocolului I, în conformitate cu secțiunea 1 (A) (2) din protocolul 1 la prezentul acord, în funcție de care dintre aceste evenimente survine mai întâi, se încheie un protocol între Franța, Comunitate și Agenție privind procedurile de cooperare în vederea aplicării garanțiilor prevăzute în temeiul acordului. Astfel de proceduri vor amplifica anumite dispoziții ale acordului și, în special, vor preciza condițiile și mijloacele prin care se va realiza cooperarea sus-menționată astfel încât să se evite repetarea inutilă a activităților legate de garanții. În măsura posibilului, procedurile trebuie să se bazeze pe cele care sunt în vigoare în temeiul protocoalelor la alte acorduri de garanții dintre statele membre ale Comunității, Comunitate și Agenție și al înțelegerilor subsidiare aferente unor astfel de acorduri, inclusiv înțelegerile speciale conexe convenite de Comunitate și de Agenție.”


title: Decizia Biroului Parlamentului european din 13 decembrie 2010 de modificare a normelor de aplicare a Statutului deputaților în Parlamentul European

text:
               15.12.2010

               RO

               Jurnalul Oficial al Uniunii Europene

               C 340/6

         DECIZIA BIROULUI PARLAMENTULUI EUROPEAN
   din 13 decembrie 2010
   de modificare a normelor de aplicare a Statutului deputaților în Parlamentul European
   2010/C 340/06
   BIROUL PARLAMENTULUI EUROPEAN,
   având în vedere Tratatul privind funcționarea Uniunii Europene, în special articolul 223 alineatul (2),
   având în vedere Statutul deputaților în Parlamentul European (1) („statutul”),
   având în vedere articolele 8 și 23 din Regulamentul de procedură al Parlamentului European,
   întrucât:

               (1)

               Prin deciziile Biroului Parlamentului European din 11 și 23 noiembrie 2009, 14 decembrie 2009, 19 aprilie 2010 și 5 iulie 2010 (2), normele de aplicare a Statutului deputaților în Parlamentul European (3) („normele de aplicare”) au fost modificate, inter alia pentru a le permite deputaților să renunțe la dreptul la rambursarea cheltuielilor medicale. Pentru a garanta un sistem stabil, orice decizie de a renunța la acest drept sau de a anula acest demers ar trebui să fie valabilă cel puțin douăsprezece luni. La fel ca în cazul modificării anterioare, prin care au fost adăugate alineatele (3) și (4) la articolul 3 din normele de aplicare, modificarea adusă prevederilor respective prin prezenta decizie ar trebui să se aplice de la 7 iulie 2010.

               (2)

               În conformitate cu Normele privind cheltuielile și indemnizațiile deputaților în Parlamentul European („normele CID”), președinții de comisie sau de subcomisie au primit o indemnizație anuală pentru acoperirea cheltuielilor generate de deplasările efectuate în vederea participării la conferințe sau evenimente parlamentare care abordează teme de interes european ce se înscriu în sfera de competență a comisiei sau a subcomisiei respective. În prima jumătate a anului 2009, această indemnizație s-a ridicat la 4 148 EUR. Sistemul a fost menținut ca atare în normele de aplicare. Cu toate acestea, din cauza unei erori materiale nefericite, cifra menționată a fost de 4 000 EUR. Începând cu 1 ianuarie 2010, această eroare ar trebui corectată.

               (3)

               În conformitate cu articolul 23 din normele de aplicare, deputații au dreptul la rambursarea cheltuielilor pentru deplasările efectuate în statele membre în care au fost aleși. Pentru deplasările cu avionul, cu trenul sau cu vaporul, limita este de 24 de zile de călătorie; pentru deplasările cu mașina, distanța maximă specificată depinde de suprafața statului membru în cauză. Pentru a oferi mai multă flexibilitate deputaților, cei care au epuizat deja indemnizația de călătorie cu avionul, cu trenul sau cu vaporul ar trebui să poată transforma o parte din indemnizația de deplasare cu autoturismul în indemnizație de deplasare cu avionul, cu trenul sau cu vaporul, la rata de o deplasare cu avionul, cu trenul sau cu vaporul în schimbul echivalentului a 2 % din numărul maxim de kilometri repartizați statului membru în care deputatul respectiv a fost ales. Același principiu ar trebui să se aplice, mutatis mutandis, deputaților care și-au epuizat indemnizația de deplasare cu autoturismul. Prezentul amendament ar trebui să se aplice de la 1 ianuarie 2011.

               (4)

               În vederea garantării unei bune gestiuni financiare, cererile pentru plata pensiei la care deputații au dreptul trebuie depuse în termen de șase luni de la nașterea acestui drept, cu excepția cazurilor de forță majoră. În cazul în care acest termen nu este respectat, data la care dreptul la pensie produce efecte ar trebui să fie prima zi a lunii în care este primită cererea.

               (5)

               Este necesară adaptarea prevederii din normele de aplicare referitoare la transferurile bancare pentru ca aceasta să fie în conformitate cu Directiva 2007/64/CE a Parlamentului European și a Consiliului din 13 noiembrie 2007 privind serviciile de plată în cadrul pieței interne (4).

               (6)

               În cazul decesului foștilor deputați care primeau o pensie de invaliditate în conformitate cu normele CID, persoanele pe care aceștia le aveau în întreținere ar trebui să aibă dreptul la pensia de urmaș în aceleași condiții ca și cele aplicate înainte de intrarea în vigoare a statutului,

         ADOPTĂ PREZENTA DECIZIE:
   Articolul 1
   Normele de aplicare se modifică după cum urmează:

               1.

               La articolul 3, alineatele (4) și (5) se înlocuiesc cu următorul text:
               „(4)   Deputații sau foștii deputați care beneficiază de indemnizația tranzitorie prevăzută la articolul 13 din statut sau de pensie în temeiul articolelor 14 și 15 din statut pot renunța la dreptul la rambursarea cheltuielilor medicale prevăzut la alineatul (1), cu efect din prima zi a lunii care urmează datei la care cererea a fost depusă. În acest caz, aceștia au dreptul la rambursarea a două treimi din contribuția datorată pentru asigurarea de sănătate, cu condiția ca suma totală rambursată să nu depășească lunar 400 EUR.
               (5)   Deputatul sau fostul deputat care, în temeiul alineatului (4), renunță la dreptul la rambursarea cheltuielilor medicale, nu poate reveni la sistemul de rambursare a cheltuielilor medicale prevăzut la alineatul (1) înainte de trecerea unei perioade de douăsprezece luni de la data la care respectiva renunțare a produs efecte. În același fel, orice modificare ulterioară, fie că este vorba de reafilierea la sistemul de rambursare a cheltuielilor medicale prevăzut la alineatul (1), fie de renunțarea la acest drept, poate fi făcută doar după o perioadă minimă de douăsprezece luni.”

               2.

               La articolul 22 alineatul (3), primul paragraf se înlocuiește cu următorul text:
               „(3)   Valoarea maximă a rambursărilor anuale pentru cheltuielile reale de deplasare realizate cu ocazia deplasărilor efectuate de președinții de comisie sau de subcomisie în vederea participării la conferințe sau manifestări cu tematică de interes european ce se înscriu în sfera de competență a comisiei sau a subcomisiei respective și care au o dimensiune parlamentară, este de 4 148 EUR. O astfel de participare necesită o autorizație prealabilă din partea președintelui Parlamentului, după verificarea disponibilității fondurilor, în limita sumei maxime menționate mai sus.”

               3.

               La articolul 23, se introduce următorul alineat:
               „(1a)   Prin cerere scrisă, orice deputat care și-a epuizat indemnizația de deplasare cu avionul, cu trenul sau cu vaporul, astfel cum este prevăzut la alineatul (1) litera (a), își poate converti indemnizația de deplasare cu autoturismul, astfel cum este prevăzut la alineatul (1) litera (b), în indemnizație de deplasare cu avionul, cu trenul sau cu vaporul, la rata de o deplasare (un segment de călătorie) cu avionul, cu trenul sau cu vaporul în schimbul echivalentului a 2 % din numărul maxim de kilometri repartizați statului membru în care deputatul respectiv a fost ales.
               Același principiu se aplică, mutatis mutandis, deputaților care și-au epuizat indemnizația de deplasare cu autoturismul.”

               4.

               La articolul 49 alineatul (1), se adaugă următorul paragraf:
               „Foștii deputați sau reprezentanții lor legali, cu excepția cazurilor de forță majoră, își depun cererea pentru plata pensiei pentru limită de vârstă în termen de șase luni de la nașterea acestui drept. După acest termen, data la care dreptul la pensie pentru limită de vârstă produce efecte este prima zi a lunii în care este primită cererea.”

               5.

               La articolul 63, alineatul (1) se înlocuiește cu următorul text:
               „(1)   Plățile în temeiul prezentelor norme de aplicare se fac prin transfer bancar, în conformitate cu prevederile Directivei 2007/64/CE a Parlamentului European și a Consiliului din 13 noiembrie 2007 privind serviciile de plată în cadrul pieței interne (5). Parlamentul suportă cheltuielile care incumbă plătitorului. Orice altă cheltuială este suportată de către beneficiarul plății.

               6.

               La articolul 75 alineatul (1), se adaugă următorul paragraf:
               „În cazul în care un fost deputat care primește pensia de invaliditate decedează după data de 14 iulie 2009, pensia de urmaș se plătește soțului/soției supraviețuitor/supraviețuitoare, partenerului/partenerei stabil(e) sau copiilor aflați în întreținerea deputatului respectiv, sub rezerva respectării condițiilor menționate în anexa I la normele CID.”

               7.

               Se adaugă următorul articol:
               „Articolul 82
               Regimul de tranziție privind renunțarea la rambursarea cheltuielilor medicale
               Deputaților care, în temeiul articolului 3 alineatul (4), renunță la dreptul la rambursarea cheltuielilor medicale în termen de 15 martie 2011, li se rambursează cheltuielile în conformitate cu condițiile prevăzute la alineatul respectiv, cu efect retroactiv începând cu 14 iulie 2009, sau începând cu prima lună după data ultimei rambursări a cheltuielilor medicale, efectuată în conformitate cu articolul 3 alineatul (1).”

         Articolul 2
   1.   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   2.   Prezenta decizie se aplică din aceeași zi, cu excepția dispozițiilor de la:

               (a)

               articolul 1 punctul 1, care se aplică de la 7 iulie 2010;

               (b)

               articolul 1 punctul 2, care se aplică de la 1 ianuarie 2010;

               (c)

               articolul 1 punctul 3, care se aplică de la 1 ianuarie 2011.

      (1)  Decizia 2005/684/CE, Euratom a Parlamentului European din 28 septembrie 2005 de adoptare a Statutului deputaților în Parlamentul European (JO L 262, 7.10.2005, p. 1).

      (2)  JO C 180, 6.7.2010, p. 1.

      (3)  Decizia Biroului Parlamentului European din 19 mai și 9 iulie 2008 privind normele de aplicare a Statutului deputaților în Parlamentul European (JO C 159, 13.7.2009, p. 1).

      (4)  JO L 319, 5.12.2007, p. 1.

      (5)  JO L 319, 5.12.2007, p. 1.”


title: 2010/11/: Decizia Comisiei din 7 ianuarie 2010 privind cerințele de siguranță care trebuie îndeplinite de standardele europene pentru dispozitivele de blocare a ferestrelor și a ușilor de balcon împotriva accesului copiilor, instalate de consumatori, în temeiul Directivei 2001/95/CE a Parlamentului European și a Consiliului [notificată cu numărul C(2009) 10298] (Text cu relevanță pentru SEE)

text:
               8.1.2010

               RO

               Jurnalul Oficial al Uniunii Europene

               L 4/91

         DECIZIA COMISIEI
   din 7 ianuarie 2010
   privind cerințele de siguranță care trebuie îndeplinite de standardele europene pentru dispozitivele de blocare a ferestrelor și a ușilor de balcon împotriva accesului copiilor, instalate de consumatori, în temeiul Directivei 2001/95/CE a Parlamentului European și a Consiliului
   [notificată cu numărul C(2009) 10298]
   (Text cu relevanță pentru SEE)
   (2010/11/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2001/95/CE a Parlamentului European și a Consiliului din 3 decembrie 2001 privind siguranța generală a produselor (1), în special articolul 4 alineatul (1) litera (a),
   întrucât:

               (1)

               Directiva 2001/95/CE prevede ca standardele europene să fie stabilite de organismele europene de standardizare. Aceste standarde ar trebui să garanteze că produsele îndeplinesc cerințele generale de siguranță prevăzute de directivă.

               (2)

               În temeiul Directivei 2001/95/CE, un produs este considerat sigur, în ceea ce privește riscurile și categoriile de riscuri reglementate de standardele naționale, atunci când este în conformitate cu standardele naționale neobligatorii de transpunere a standardelor europene.

               (3)

               Căderile accidentale de la înălțime, de exemplu de la fereastră sau balcoane, reprezintă una dintre principalele cauze de deces sau leziuni cerebrale sau osoase permanente înregistrate în rândul copiilor cu vârsta de până la 5 ani. Acestea reprezintă o problemă majoră în zonele urbane cu o concentrație mare de blocuri de apartamente cu multe etaje și se petrec mai ales primăvara sau vara, atunci când ferestrele sunt lăsate deschise pentru o perioadă mai mare de timp. În regiunea Île-de-France, în perioada mai-septembrie 2005, au fost înregistrate 67 de căderi accidentale în rândul copiilor, ceea ce corespunde în total la aproximativ 14 cazuri pe lună. În Danemarca și Suedia, între 20 și 60 de cazuri sunt înregistrate în fiecare an. În perioada 1996-2003, numărul de căderi în care au fost implicați copii a fost în medie de 79 pe an în Grecia, 130 pe an în Țările de Jos și 25 pe an în Regatul Unit.

               (4)

               Pentru a reduce sau a preveni căderile accidentale, există cerințe privind dimensiunile ferestrelor și prezența și caracteristicile barelor de sprijin și a grilajelor ferestrelor. Totuși, aceste cerințe sunt în general prevăzute în codurile naționale de norme privind construcțiile, care variază de la un stat membru la altul.

               (5)

               Pe piață există, de asemenea, produse proiectate pentru a limita sau a bloca deschiderea ferestrelor și a ușilor de balcon. Astfel de produse sunt instalate direct de către consumator pe fereastră sau pe ușa balconului.

               (6)

               Nu există standarde europene de siguranță pentru aceste produse. La momentul actual, principalele referințe pentru operatorii economici și autoritățile de supraveghere a pieței sunt incluse în unele standarde și metode de testare naționale și internaționale.

               (7)

               În perioada 2005-2007, Austria, Danemarca și Norvegia au desfășurat în comun un proiect în scopul evaluării siguranței dispozitivelor de blocare a ferestrelor și a ușilor de balcon, instalate de consumatori, disponibile pe piață și a validității metodelor de testare naționale și internaționale actuale. În plus, participanții au ținut cont de cerințele dezvoltate de ANEC (2) într-un studiu privind dispozitivele de protecție a copiilor din 2004 (3), precum și de anumite cerințe din standardul EN-71:1 privind siguranța jucăriilor.

               (8)

               Rezultatele proiectului au arătat că mai multe tipuri de dispozitive de blocare testate ar putea fi deblocate de către copii, în pofida faptului că erau reputate a fi împotriva accesului copiilor; alte modele au căzut, s-au spart sau nu au rezistat testului de învechire și toate modelele testate aveau carențe în ceea ce privește anumite cerințe de bază.

               (9)

               Prin urmare, este necesar să se stabilească unele cerințe specifice în temeiul articolului 4 alineatul (1) litera (a) din Directiva 2001/95/CE și, pe baza acestor cerințe, să se solicite ulterior redactarea unor norme de siguranță europene pentru a garanta că aceste dispozitive împiedică accesul copiilor, își mențin integritatea structurală de-a lungul vieții, sunt rezistente la trecerea timpului și la expunerea la condiții climatice și că sunt însoțite de instrucțiuni și informații clare pentru utilizatori. Aceste norme trebuie elaborate în conformitate cu Directiva 98/34/CE a Parlamentului European și a Consiliului din 22 iunie 1998 de stabilire a unei proceduri pentru furnizarea de informații în domeniul standardelor și reglementărilor tehnice și al normelor privind serviciile societății informaționale (4). Referința standardului adoptat ar trebui să fie publicată în Jurnalul Oficial al Uniunii Europene în conformitate cu articolul 4 alineatul (2) din Directiva 2001/95/CE.

               (10)

               Dispozitivele de blocare la care se face referire în prezenta decizie ar trebui să fie numai acelea instalate de consumatori la ferestre sau uși de balcoane. Dispozitivele de blocare care sunt integrate în ferestrele sau în cadrul ușilor de balcon fac obiectul specificațiilor tehnice prevăzute în Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre referitoare la materialele de construcții (5).

               (11)

               Odată ce standardele respective devin disponibile și cu condiția deciderii de către Comisie să publice trimiterea la acestea în Jurnalul Oficial, în conformitate cu procedura prevăzută la articolul 4 alineatul (2) din Directiva 2001/95/CE, ar trebui să se presupună că dispozitivele de blocare a ferestrelor și a ușilor de balcon împotriva accesului copiilor, instalate de consumatori, sunt conforme cu cerințele de siguranță generale prevăzute în Directiva 2001/95/CE în ceea ce privește cerințele de siguranță care fac obiectul standardelor în cauză.

               (12)

               Măsurile prevăzute în prezenta decizie sunt în conformitate cu avizul comitetului instituit în temeiul articolului 15 din Directiva 2001/95/CE,

         ADOPTĂ PREZENTA DECIZIE:
   Articolul 1
   Definiții
   În sensul prezentei decizii:

               —

               „dispozitiv de blocare instalat de consumatori” înseamnă un dispozitiv care fie blochează, fie limitează deschiderea unei ferestre sau a unei uși de balcon până la o poziție predeterminată. Un astfel de dispozitiv este conceput pentru a fi reinstalat de consumator la ferestre sau la uși de balcon;

               —

               „împotriva accesului copiilor” sau „cu dispozitive de siguranță pentru copii” înseamnă că dispozitivul nu poate fi deblocat de un copil de vârstă mai mică de 51 de luni.

         Articolul 2
   Cerințe
   Cerințele specifice de siguranță pentru dispozitivele de blocare împotriva accesului copiilor, instalate de consumatori, care vor fi respectate de standardele europene în conformitate cu articolul 4 din Directiva 2001/95/CE, sunt prevăzute în anexa la prezenta decizie.
   Articolul 3
   Publicare
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Bruxelles, 7 ianuarie 2010.

            Pentru Comisie

         José Manuel BARROSO

            Președintele

      (1)  JO L 11, 15.1.2002, p. 4.

      (2)  ANEC – The European consumer voice in standardisation. http://www.anec.org/anec.asp

      (3)  http://www.anec.org/attachments/r&t005-04.pdf

      (4)  JO L 204, 21.7.1998, p. 37.

      (5)  JO L 40, 11.2.1989, p. 12.

      ANEXĂ

         Cerințe specifice de siguranță și metode de testare pentru dispozitivele de blocare împotriva accesului copiilor pentru ferestre și uși de balcon

         Proprietăți fizice și mecanice

      Dispozitivele de blocare a ferestrelor și a ușilor de balcon trebuie să fie construite astfel încât să reziste deschiderii și închiderii repetate, atât activate, cât și dezactivate, precum și procesului de învechire și expunerii la orice condiții meteo, precum soarele, ploaia, ninsoarea, gheața, umiditatea, temperaturile ridicate și cele scăzute, vântul, și să rămână sigure pentru copii.
      Dispozitivele trebuie să poată rezista la impacturile accidentale de pe durata utilizării lor, fără a se defecta.
      Pentru a-și îndeplini scopul pentru care au fost concepute, dispozitivele trebuie să limiteze distanța deschiderii dintre cadru și ramă la un maximum care să prevină eficient trecerea unui copil mic, ținând seama, în special, de capacitățile de dezvoltare și măsurătorile antropometrice ale copiilor de diferite vârste.

         Piese mici

      Pentru a preveni riscurile de înecare, piesele mici detașate sau detașabile trebuie să aibă dimensiunile necesare pentru a preveni înghițirea și/sau inhalarea lor.

         Muchii ascuțite și părți proeminente

      Pentru a preveni înțeparea, tăierea, sfâșierea, retezarea sau orice altă leziune corporală, muchiile accesibile trebuie să fie rotunjite sau șanfrenate și nu trebuie să existe puncte sau suprafețe proeminente.

         Prinderea degetelor

      Dispozitivele nu trebuie să aibă deschideri accesibile, ținând seama de măsurătorile antropometrice ale copiilor și de capacitățile lor la diferite vârste.

         Testarea

      Deteriorarea la expunerea la radiațiile UV și la temperatura ridicată, uzură, stabilitatea mecanică și funcția de protecție împotriva accesului copiilor trebuie să fie supuse unor metode de testare specifice. Produsele cu piese flexibile, precum lanțuri, cabluri și corzi, trebuie să fie, de asemenea, testate printr-o metodă de impact. Dispozitivele nu trebuie să se rupă și trebuie să fie perfect funcționale în urma testului.
      Metodele de testare trebuie să fie adaptate, după caz, la performanțele la testare ale dispozitivelor de blocare pentru toate tipurile de ferestre (de exemplu ușile-ferestre sau ferestre batante, ferestre ghilotină și ferestre glisante).
      Forțele de la teste se aplică în cele mai nefavorabile direcții și trebuie să se măsoare cu o incertitudine la măsurare care să nu depășească ± 1 %, iar deplasările cu o incertitudine la măsurare care să nu depășească ± 1 mm.

         Grupul de copii pentru testare

      Funcția de protecție a copiilor trebuie să se verifice. Ca referință, trebuie să se folosească cerințele prevăzute în EN ISO 8317 referitor la ambalajele de protecție împotriva accesului copiilor. Trebuie să se respecte criteriile de neconformitate prevăzute în standard.

         Informații referitoare la produs

      Informațiile referitoare la produs trebuie să se pună la dispoziție pentru a reduce posibilitatea riscurilor potențiale care pot fi prevăzute în ceea ce privește utilizarea produsului.
      Trebuie să se pună la dispoziție informațiile privind utilizarea în siguranță a produsului. Aceste instrucțiuni trebuie să includă cel puțin următoarele aspecte:

                  —

                  Denumirea sau marca comercială a producătorului, a importatorului sau a organizatorului responsabil cu vânzarea acestuia.

                  —

                  Instrucțiunile: „Citiți cu atenție aceste instrucțiuni înainte de a instala și utiliza acest dispozitiv. Funcția acestui produs de protecție a copiilor poate fi afectată în cazul în care nu urmați aceste instrucțiuni. Păstrați instrucțiunile pentru a le consulta în viitor.”

                  —

                  Informațiile privind tipul de ferestre pentru care produsul este conceput.

                  —

                  Instrucțiuni privind modul și locul de instalare corecte ale dispozitivului. Diferite instrucțiuni pot fi necesare pentru diferite tipuri de ferestre, precum și diferite materiale, cum ar fi lemnul, metalul, plasticul etc. Deoarece asamblarea dispozitivului este vitală pentru funcția sa de protecție a copiilor, instrucțiunile trebuie să fie clare și, în anumite cazuri, poate fi necesară punerea la dispoziție a unui instrument de asamblare.

                  —

                  Orice alte informații pentru utilizarea în siguranță.


title: Decizia 2012/765/PESC a Consiliului din 10 decembrie 2012 de actualizare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei 2012/333/PESC

text:
               11.12.2012

               RO

               Jurnalul Oficial al Uniunii Europene

               L 337/50

         DECIZIA 2012/765/PESC A CONSILIULUI
   din 10 decembrie 2012
   de actualizare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei 2012/333/PESC
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 27 decembrie 2001, Consiliul a adoptat Poziția comună 2001/931/PESC (1).

               (2)

               La 25 iunie 2012, Consiliul a adoptat Decizia 2012/333/PESC de actualizare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC (2).

               (3)

               În conformitate cu articolul 1 alineatul (6) din Poziția comună 2001/931/PESC, este necesară o revizuire integrală a listei persoanelor, grupurilor și entităților cărora li se aplică Decizia 2012/333/PESC.

               (4)

               Prezenta decizie cuprinde rezultatul revizuirii efectuate de Consiliu în ceea ce privește persoanele, grupurile și entitățile cărora li se aplică articolele 2, 3 și 4 din Poziția comună 2001/931/PESC.

               (5)

               Consiliul a conchis că persoanele, grupurile și entitățile cărora li se aplică articolele 2, 3 și 4 din Poziția comună 2001/931/PESC au fost implicate în acte de terorism în sensul articolului 1 alineatele (2) și (3) din Poziția comună 2001/931/PESC, că s-a luat o decizie în privința lor de către o autoritate competentă în sensul articolului 1 alineatul (4) din poziția comună respectivă și că ar trebui să facă în continuare obiectul măsurilor restrictive specifice prevăzute în respectiva poziție comună.

               (6)

               Lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC ar trebui să fie actualizată în consecință, iar Decizia 2012/333/PESC ar trebui abrogată,

         ADOPTĂ PREZENTA DECIZIE:
   Articolul 1
   Lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC este cea prevăzută în anexa la prezenta decizie.
   Articolul 2
   Decizia 2012/333/PESC se abrogă.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 10 decembrie 2012.

            Pentru Consiliu

            Președintele

         C. ASHTON

      (1)  JO L 344, 28.12.2001, p. 93.

      (2)  JO L 165, 26.6.2012, p. 72.

      ANEXĂ

         LISTA PERSOANELOR, GRUPURILOR ȘI ENTITĂȚILOR MENȚIONATE LA ARTICOLUL 1

      1.   PERSOANE

                  1.

                  ABDOLLAHI Hamed (cunoscut și sub numele de Mustafa Abdullahi), născut la 11.8.1960 în Iran. Pașaport: D9004878

                  2.

                  AL-NASSER, Abdelkarim Hussein Mohamed, născut la Al Ihsa (Arabia Saudită), cetățean saudit

                  3.

                  AL YACOUB, Ibrahim Salih Mohammed, născut la 16.10.1966 la Tarut (Arabia Saudită), cetățean saudit

                  4.

                  ARBABSIAR Manssor (cunoscut și sub numele de Mansour Arbabsiar), născut la 6 sau 15 martie 1955 în Iran. Cetățean iranian și cetățean al Statelor Unite ale Americii. Pașaport: C2002515 (Iran); Pașaport: 477845448 (SUA). Carte de identitate națională nr.: 07442833, data expirării 15.3.2016 (permis de conducere SUA)

                  5.

                  BOUYERI, Mohammed (cunoscut și sub numele de Abu ZUBAIR, SOBIAR, Abu ZOUBAIR), născut la 8.3.1978 la Amsterdam (Țările de Jos) – membru al „Hofstadgroep”

                  6.

                  FAHAS, Sofiane Yacine, născut pe 10.9.1971 la Alger (Algeria) – membru al „al-Takfir” și al „al-Hijra”

                  7.

                  IZZ-AL-DIN, Hasan (cunoscut și sub numele de GARBAYA, Ahmed, cel de SA-ID și sub numele de SALWWAN, Samir), născut în 1963 în Liban, cetățean libanez

                  8.

                  MOHAMMED, Khalid Shaikh (cunoscut și sub numele de ALI Salem, BIN KHALID Fahd Bin Adballah, HENIN Ashraf Refaat Nabith, WADOOD Khalid Adbul), născut la 14.4.1965 sau la 1.3.1964 în Pakistan, pașaport nr. 488555

                  9.

                  SHAHLAI Abdul Reza (cunoscut și sub numele de Abdol Reza Shala'i, Abd-al Reza Shalai, Abdorreza Shahlai, Abdolreza Shahla'i, Abdul-Reza Shahlaee, Hajj Yusef, Haji Yusif, Hajji Yasir, Hajji Yusif, Yusuf Abu-al-Karkh), născut aproximativ în 1957 în Iran. Adrese: (1) Kermanshah, Iran, (2) Baza militară Mehran, provincia Ilam, Iran

                  10.

                  SHAKURI Ali Gholam, născut aproximativ în 1965 la Teheran, Iran

                  11.

                  SOLEIMANI Qasem (cunoscut și sub numele de Ghasem Soleymani, Qasmi Sulayman, Qasem Soleymani, Qasem Solaimani, Qasem Salimani, Qasem Solemani, Qasem Sulaimani, Qasem Sulemani), născut la 11.3.1957 în Iran. Cetățean iranian. Pașaport: 008827 (pașaport diplomatic iranian), eliberat în 1999. Titlu: General-maior

            2.   GRUPĂRI ȘI ENTITĂȚI

                  1.

                  „Organizația Abu Nidal” – „OAN” (cunoscută și sub denumirea de „Consiliul Revoluționar Fatah”, „Brigadele Revoluționare Arabe”, „Septembrie Negru” și „Organizația Revoluționară a Musulmanilor Socialiști”)

                  2.

                  „Brigada Martirilor Al-Aqsa”

                  3.

                  „Al-Aqsa e.V.”

                  4.

                  „Al-Takfir” și „Al-Hijra”

                  5.

                  „Babbar Khalsa”

                  6.

                  „Partidul Comunist din Filipine”, inclusiv „Noua Armată Populară” – „NAP”, Filipine

                  7.

                  „Gama'a al-Islamiyya” (cunoscută și sub denumirea de „Al-Gama'a al-Islamiyya”) („Grupul Islamic” – „IG”)

                  8.

                  „İslami Büyük Doğu Akıncılar Cephesi” – „IBDA-C” („Marele Front de Est Islamic al Războinicilor”)

                  9.

                  „Hamas”, inclusiv „Hamas-Izz al-Din al-Qassem”

                  10.

                  „Hizbul Mujahideen” – „HM”

                  11.

                  „Hofstadgroep”

                  12.

                  „Fundația Pământul Sfânt pentru Ajutor și Dezvoltare”

                  13.

                  „Federația Internațională a Tineretului Sikh” – „ISYF”

                  14.

                  „Forța Khalistan Zindabad” – „KZF”

                  15.

                  „Partidul Muncitoresc din Kurdistan” – „PKK” (cunoscut și sub denumirea de „KADEK”, „KONGRA-GEL”)

                  16.

                  „Tigrii Eliberării din Tamil Eelam” – „LTTE”

                  17.

                  „Ejército de Liberación Nacional” („Armata de Eliberare Națională”)

                  18.

                  „Jihadul Islamic Palestinian” – „PIJ”

                  19.

                  „Frontul Popular pentru Eliberarea Palestinei” – „FPEP”

                  20.

                  „Frontul Popular pentru Eliberarea Palestinei – Comandamentul General” (cunoscut și sub denumirea de „FPEP – Comandamentul General”)

                  21.

                  „Fuerzas armadas revolucionarias de Colombia” – „FARC” („Forțele Armate Revoluționare din Columbia”)

                  22.

                  „Devrimci Halk Kurtuluș Partisi-Cephesi” – „DHKP/C” [cunoscută și sub denumirea de „Devrimci Sol” („Stânga Revoluționară”) sau cea de „Dev Sol”] („Armata/Frontul/Partidul de Eliberare Revoluționară Populară”)

                  23.

                  „Sendero Luminoso” – „CL” („Calea Luminoasă”)

                  24.

                  „Stichting Al Aqsa” (cunoscută și sub denumirea de „Stichting Al Aqsa Olanda”, „Al Aqsa Olanda”)

                  25.

                  „Teyrbazen Azadiya Kurdistan” – „TAK” cunoscută și sub denumirea de „Șoimii Eliberării din Kurdistan” sau cea de „Vulturii Eiberării din Kurdistan”)